Fabrizio Bernardi
De Fabrizio Bernardi, gebuer den 9. Abrëll 1972 zu Pomezia ass en italieeneschen Astronom an Asteroidenentdecker.

De Fabrizio Bernardi huet am Joer 1999 op der Universitéit Padua studéiert an am Joer 2003 huet hien op der Universitéit Tor Vergata zu Roum promovéiert.

Vun 2003-2006 huet hien am IASF Institute (Nationalem Institut fir Astrophysik) op der Universitéit vun Hawaii geschafft, wou hie mam Roy A. Tucker an David J. Tholen, Matentdecker vum äerdnoen Asteroid (99942) Apophis war. De Bernardi huet tëscht 2002 an 2004, zesumme mat Kolleegen, 5 Asteroiden identifizéiert. 2005 huet hien dann och nach am Hawaii Mauna Kea Observatoire de laangperiodege Koméit P / 2005 V1 (Bernardi) entdeckt.

De Bernardi ass Member vun der I.A.U..

Him zu Éiere krut den Asteroid (27983) Bernardi säin Numm.

Hien ass mat der rumänescher Astronomin Maria Ana Teodorescu bestuet. Den Asteroid (65001) Teodorescu2 gouf no hir genannt.

Literatur 
  Lutz D. Schmadel: Dictionary of Minor Planet Names. 5th ed. Springer, Berlin 2003, ISBN 3-540-00238-3

Kuckt och

Um Spaweck 
 De Fabrizio Bernardi op der Websäit vun der IAU

Gebuer 1972
Italieenesch Astronomen
Asteroidenentdecker